b'\n_START_ARTICLE_\nPelci nad Zadnjo Trento\n_START_PARAGRAPH_\nPelci nad Zadnjo Trento so vrhovi Julijskih Alp Zadnji Pelc (2315 m), Srednji Pelc (2338 m), Veliki Pelc (2388 m) ter najvi\xc5\xa1ji in najbolj izrazit Pelc nad Klonicami (2442 m). Na drugi strani doline se nahaja tudi Trentski Pelc (2109 m), ki pa sicer ne spada v greben. glavni greben Pelcev ima ime tudi gore nad Srednjico.\n_START_SECTION_\nPelc nad Klonicami\n_START_PARAGRAPH_\nPelc nad Klonicami ali Pinja (2442 m) je izrazita gora, ki se nahaja v osr\xc4\x8dju skupine Jalovca. _NEWLINE_Njegov vrh stoji na skrajnem severnem robu gorskega masiva Pelcev, na katerega smo gorniki pozabili. Greben se razteza od Zadnjega Pelca (2315 m) vse do omenjenega vrha po ozkem in strmem pobo\xc4\x8dju nad prepadi Zadnje Trente (900 m) in doline Bale (1181 m). Pod goro se nahaja Zaveti\xc5\xa1\xc4\x8de pod \xc5\xa0pi\xc4\x8dkom (2064 m), iz katerega pa lahko dose\xc5\xbeemo vrh le s profesionalno plezalno opremo, saj nanj ne vodijo ozna\xc4\x8dene temve\xc4\x8d le delno-ozna\xc4\x8dene poti. Iz vrha se vidijo gorske skupine Triglava (2864 m), Razorja (2601 m) in Prisanka (Prisojnika, 2547 m), \xc5\xa0krlatice (2740 m), Kanina (2587 m) ter Jalovca (2645 m) in Mangarta (2678 m). Ob lepem vremenu se vidijo tudi vrhovi Visokih Tur kot so Gro\xc3\x9fvenediger (3657 m) in Gro\xc3\x9fglockner (3797 m).\n_START_SECTION_\nVeliki Pelc\n_START_PARAGRAPH_\nVeliki Pelc (2388 m) je po vi\xc5\xa1ini drugi, zato je tudi la\xc5\xbeje dostopen. Lahko ga po grebenski poti dose\xc5\xbeemo iz Bav\xc5\xa1ice ali Zapotoka (Zadnje Trente). Ko ga gledamo izpod Vr\xc5\xa1i\xc4\x8da izgleda kot neizrazit in nepomemben vrh, v resnici pa je Veliki Pelc nekaj \xc4\x8disto drugega in je lahko zelo lep cilj.\n_START_SECTION_\nZadnji Pelc\n_START_PARAGRAPH_\nZadnji Pelc (2315 m) ima zaradi ni\xc5\xbeje vi\xc5\xa1ine \xc5\xa1e la\xc5\xbeji dostop. V njegovi vzhodni steni so splejane tudi nekatere plezalne smeri raznolike zahtevnosti.\n_START_SECTION_\nPelc za Ru\xc5\xa1o\n_START_PARAGRAPH_\nPelc za Ru\xc5\xa1o (2133 m) je znan tudi kot Griva. Od vseh Pelcev je slednji najmanj znan. Ima strma travnata pobo\xc4\x8dja, ki so pravzaprav meja me gredinama Srednjica in Velika Planina.\n_START_SECTION_\nTrentski Pelc\n_START_PARAGRAPH_\nTrentski Pelc (2109 m) je od grebena lo\xc4\x8den, zaradi tega je tudi okoli 200 m ni\xc5\xbeji. V Trento pada z dokaj strmimi pobo\xc4\x8dji, na drugo stran pa s skoraj navpi\xc4\x8dno steno. Na nobeno od navedenih gora ne vodijo ozna\xc4\x8dene poti. Na greben Pelcev vodi neozna\xc4\x8dena pot, na Trentskem Pelcu pa vlada brezpotje.'